CELEX: 32006R0643
Language: lt
Date: 2006-04-27 00:00:00
Title: 2006 m. balandžio 27 d.  Komisijos reglamentas (EB) Nr. 643/2006, iš dalies keičiantis Reglamentą (EB) Nr. 1622/2000, nustatantį tam tikras išsamias Reglamento (EB) Nr. 1493/1999 dėl bendro vyno rinkos organizavimo įgyvendinimo taisykles ir nustatantį Bendrijos vynininkystės metodų bei procesų kodeksą, ir Reglamentą (EB) Nr. 884/2001, nustatantį išsamias vyno produktų vežimo dokumentų ir žurnalų, kurie turi būti tvarkomi vyno sektoriuje, taikymo taisykles

28.4.2006   
            
            
               LT
            
            
               Europos Sąjungos oficialusis leidinys
            
            
               L 115/6
            
         
      KOMISIJOS REGLAMENTAS (EB) Nr. 643/2006
   2006 m. balandžio 27 d.
   iš dalies keičiantis Reglamentą (EB) Nr. 1622/2000, nustatantį tam tikras išsamias Reglamento (EB) Nr. 1493/1999 dėl bendro vyno rinkos organizavimo įgyvendinimo taisykles ir nustatantį Bendrijos vynininkystės metodų bei procesų kodeksą, ir Reglamentą (EB) Nr. 884/2001, nustatantį išsamias vyno produktų vežimo dokumentų ir žurnalų, kurie turi būti tvarkomi vyno sektoriuje, taikymo taisykles
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 46 straipsnio 1 dalį ir 70 straipsnio 3 dalį,
   kadangi:
   
               (1)
            
            
               Komisijos Reglamentu (EB) Nr. 1622/2000 (2) nustatomi tam tikrų medžiagų, kurias leidžiama naudoti pagal Reglamentą (EB) Nr. 1493/1999, naudojimo apribojimai ir jų naudojimo sąlygos. Numatytų medžiagų naudojimo apribojimai nurodyti jo IV priede. Į Reglamento (EB) Nr. 1493/1999 IV priede leidžiamų enologinių technologijų sąrašą įtraukus L-askorbo rūgštį ir dimetilo dikarbonatą, reikėtų nustatyti šių medžiagų naudojimo apribojimus ir sąlygas.
            
         
               (2)
            
            
               Komisijos reglamentu (EB) Nr. 884/2001 (3), nustatomos priėmimo ir išdavimo žurnalų pildymo taisyklės ir, visų pirma, žurnaluose numatoma nurodyti tam tikras operacijas. Dėl ypatingų dimetilo dikarbonato įmaišymo į vynus savybių apie jo panaudojimą būtina nurodyti žurnaluose.
            
         
               (3)
            
            
               Dėl to Reglamentą (EB) Nr. 1622/2000 ir Reglamentą (EB) Nr. 884/2001 reikėtų atitinkamai iš dalies pakeisti.
            
         
               (4)
            
            
               Šiame reglamente numatytos priemonės atitinka Vynininkystės vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1622/2000 iš dalies keičiamas taip:
   
               1)
            
            
               Įterpiamas šis 15a straipsnis:
               „15a straipsnis
               Dimetilo dikarbonatas
               Dimetilo dikarbonato įmaišymas, numatytas Reglamento (EB) Nr. 1493/1999 IV priedo 3 skyriaus zc poskyryje galimas tik tuo atveju, jei laikomasi šio reglamento IV priede nustatytų apribojimų ir jei jis atitinka šio reglamento IXa priede nurodytas sąlygas.“.
            
         
               2)
            
            
               IV priedas pakeičiamas šio reglamento I priedu.
            
         
               3)
            
            
               Šio reglamento II priedo tekstas įterpiamas kaip IXa priedas.
            
         2 straipsnis
   Reglamento (EB) Nr. 884/2001 14 straipsnio 1 dalies pirmoji pastraipa papildoma šia įtrauka:
   
               „—
            
            
               dimetilo dikarbonato (DMDK) įmaišymas į vynus“.
            
         3 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. balandžio 27 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 179, 1999 7 14, p. 1. Reglamentas su paskutiniais pakeitimais, padarytais Reglamentu (EB) Nr. 2165/2005 (OL L 345, 2005 12 28, p. 1).
   
      (2)  OL L 194, 2000 7 31, p. 1. Reglamentas su paskutiniais pakeitimais, padarytais Reglamentu (EB) Nr. 1163/2005 (OL L 188, 2005 7 20, p. 3).
   
      (3)  OL L 128, 2001 5 10, p. 32. Reglamentas su paskutiniais pakeitimais, padarytais Reglamentu (EB) Nr. 908/2004 (OL L 163, 2004 4 30, p. 56).
   
      I PRIEDAS
      
         
            „IV PRIEDAS
            Tam tikrų medžiagų naudojimo apribojimai
            (šio reglamento 5 straipsnis)
            Didžiausi apribojimai taikomi Reglamento (EB) Nr. 1493/1999 IV priede nurodytoms medžiagoms naudoti pagal jame nustatytas sąlygas, yra šie:
            
                        Medžiaga
                     
                     
                        Naudojant su šviežiomis vynuogėmis, vynuogių misa, rauginama vynuogių misa, rauginama vynuogių misa, gauta iš džiovintų vynuogių, koncentruota vynuogių misa ir jaunu rauginamu vynu
                     
                     
                        Naudojant su rauginama vynuogių misa, skirta tiesiogiai žmonėms vartoti, vynu, tinkamu stalo vynui gaminti, stalo vynu, putojančiu vynu, gazuotu putojančiu vynu, pusiau putojančiu vynu, gazuotu pusiau putojančiu vynu, likeriniu vynu ir rūšiniais vynais pkr
                     
                  
                        Mielių ląstelių sienelių preparatai
                     
                     
                        40 g/hl
                     
                     
                        40 g/hl
                     
                  
                        Anglies dioksidas
                     
                     
                         
                     
                     
                        tokiu būdu apdorotame vyne maksimalus kiekis: 2 g/l
                     
                  
                        L-askorbo rūgštis
                     
                     
                        250 mg/l
                     
                     
                        250 mg/l; tokiu būdu apdorotame vyne maksimalus kiekis negali viršyti 250 mg/l
                     
                  
                        Citrinų rūgštis
                     
                     
                         
                     
                     
                        tokiu būdu apdorotame vyne maksimalus kiekis: 1 g/l
                     
                  
                        Metavyno rūgštis
                     
                     
                         
                     
                     
                        100 mg/l
                     
                  
                        Vario sulfatas
                     
                     
                         
                     
                     
                        1 g/hl su sąlyga, kad taip apdoroto produkto vario kiekis neviršija 1 mg/l
                     
                  
                        Vynininkystėje naudojama medžio anglis
                     
                     
                        100 g sausojo kiekio viename hl
                     
                     
                        100 g sausojo kiekio viename hl
                     
                  
                        Valgomosios druskos: diamonio fosfatas arba amonio sulfatas
                     
                     
                        1 g/l (perskaičiavus į druską) (1)
                        
                     
                     
                        0,3 g/l (perskaičiavus į druską) gaminant putojantį vyną
                     
                  
                        Amonio sulfitas arba rūgštusis amonio sulfitas
                     
                     
                        0,2 g/l (perskaičiavus į druską) (1)
                        
                     
                     
                         
                     
                  
                        Mielių augimo veiksniai: tiaminas tiamino hidrochlorido pavidalu
                     
                     
                        0,6 mg/l (perskaičiavus į tiaminą)
                     
                     
                        0,6 mg/l (perskaičiavus į tiaminą) gaminant putojantį vyną
                     
                  
                        Polivinilpolipirolidonas
                     
                     
                        80 g/hl
                     
                     
                        80 g/hl
                     
                  
                        Kalcio tartratas
                     
                     
                         
                     
                     
                        200 g/hl
                     
                  
                        Kalcio fitatas
                     
                     
                         
                     
                     
                        8 g/hl
                     
                  
                        Lizocimas
                     
                     
                        500 mg/l (2)
                        
                     
                     
                        500 mg/l (2)
                        
                     
                  
                        Dimetilo dikarbonatas
                     
                     
                         
                     
                     
                        200 mg/l; Į rinką pateiktų vynų neaptinkamos nuosėdos.
                     
                  
      
      
         (1)  Šie produktai taip pat gali būti naudojami mišiniuose tokiu santykiu, kurio bendra riba neturi viršyti 1 g/l nepažeidžiant anksčiau nustatytos 0,2 g/l ribos.
      
         (2)  Jei įmaišomi į misą ir į vyną, tai bendras kiekis neturi viršyti 500 mg/l ribos.“
   
   
      II PRIEDAS
      
         
            „IXa PRIEDAS
            Reikalavimai dimetilo dikarbonatui
            (šio reglamento 15a straipsnis)
            TAIKYMO SRITIS
            Dimetilo dikarbonatas į vyną gali būti įmaišomas siekiant: užtikrinti išpilstyto į butelius vyno, kuriame yra fermentuojamųjų cukrų, mikrobiologinį stabilizavimą.
            REIKALAVIMAI
            
                        —
                     
                     
                        Įmaišoma turi būti tik prieš pat išpilstant į butelius.
                     
                  
                        —
                     
                     
                        Apdorojami gali būti tik tie vynai, kuriuose cukraus kiekis yra ne mažesnis nei 5 g/l.
                     
                  
                        —
                     
                     
                        Didžiausia naudojimo dozė yra nustatyta šio reglamento IV priede ir į rinką pateikiamame vyne produktas neturi būti aptinkamas.
                     
                  
                        —
                     
                     
                        Naudojamas produktas turi atitikti Direktyvoje 96/77/EB nustatytus grynumo kriterijus.
                     
                  
                        —
                     
                     
                        Šis apdorojimas registruojamas Reglamento (EB) Nr. 1493/1999 70 straipsnio 2 dalyje nurodytame žurnale.“